เสียดายเงิน
วันนี้ (26 พ.ย.)จะเป็นวันเริ่มต้นเปิดรับสมัครสรรหา ส.ว.ลากตั้งอย่างเป็นทางการ,แม่ลูกจันทร์ กระชุ่นเชิญท่านที่ใฝ่ฝันอยากจะเป็น ส.ว.ลากตั้งชุดใหม่โปรดไปยื่นใบสมัครตั้งแต่วันนี้จนถึงวันที่ 30 พฤศจิกายน,ผู้ประสงค์เป็น ส.ว.ลากตั้งจะต้องมีคุณสมบัติดังนี้คือ,ต้องมีสัญชาติไทยโดยการเกิด ต้องมีอายุไม่ต่ำกว่า 40 ปี ต้องมีความรู้และประสบการณ์ทำงานอาชีพด้านต่างๆมากกว่า 10 ปี,ต้องเป็นผู้เกิดในอำเภอที่ยื่นใบสมัคร หรือมีชื่อในทะเบียนบ้าน หรือเคยทำงาน หรือเคยศึกษาในอำเภอนั้นไม่น้อยกว่า 2 ปี,ต้องไม่เป็นสมาชิกพรรคการเมือง หรือพ้นตำแหน่งการเมืองมาแล้ว 5 ปี,ไม่เคยถูกปลดออก หรือไล่ออกจากราชการ,ไม่เคยกระทำความผิดข้อหาทุจริต ไม่เคยถูกคำสั่งยึดทรัพย์ ไม่เคยถูกศาลสั่งเป็นบุคคลล้มละลาย ฯลฯ,ท่านผู้ใดมีคุณสมบัติตามสเปกเบื้องต้นนี้ สามารถยื่นใบสมัครเป็น ส.ว.ลากตั้งได้ 2 ประตู,1,สมัครในนามองค์กรสมาคมมูลนิธิที่ กกต.รับรอง 439 องค์กร,2,หรือจะยื่นใบสมัครด้วยตัวเองโดยตรงก็ไม่ผิดกติกา,แม่ลูกจันทร์ สรุปย่อๆว่า กกต.กำหนดให้ผู้สมัครลงคะแนนเลือกกันเองระดับอำเภอในวันที่ 16 ธันวาคม,ผู้ผ่านด่านระดับอำเภอจะต้องเลือกกันเองระดับจังหวัดในวันที่ 22 ธันวาคม,ผู้ผ่านด่านระดับจังหวัดจะต้องไปเลือกกันเองระดับประเทศให้เหลือ 200 คนสุดท้ายในวันที่ 27 ธันวาคม,จากนั้น กกต.จะนำรายชื่อ 200 คนที่ผ่านรอบสุดท้ายประเคนให้ คสช.เลือกจิ้มให้เหลือ 50 คน,คสช.เลือกจิ้มชื่อใครก็จะได้รับการลากตั้งเป็นสมาชิกวุฒิสภาเพื่อไปสมทบกับ ส.ว.ลากตั้งที่ คสช.แต่งตั้งโดยตรงอีก 200 คน รวมเป็น 250 คน,อนึ่ง บทเฉพาะกาลรัฐธรรมนูญฉบับ คสช. เพิ่มอำนาจพิเศษให้ ส.ว.ลากตั้ง 250 คน มีสิทธิโหวตเลือกนายกรัฐมนตรี ร่วมกับ ส.ส.จากการเลือกตั้ง 500 คน ถึง 2 ครั้ง หรือ 2 เทอมของรัฐบาล,พูดง่ายๆ ส.ว.ลากตั้ง 250 คน สามารถโหวตหนุน พล.อ.ประยุทธ์ จันทร์โอชา นั่งเก้าอี้นายกรัฐมนตรีได้อีก 2 รอบ หรือเบิ้ลอีก 2 เทอม หรือสืบทอดอำนาจอีก 8 ปีอย่างสะดวกโยธิน,นี่คือเหตุผลสำคัญที่ คสช.ต้องเลือกจิ้ม ส.ว.ลากตั้งโดยตรง 200 คน และที่สมัครสรรหาอีก 50 คน,ประเด็นที่มีกระแสวิจารณ์กันอื้ออึง คือการที่ กกต.ใช้งบดำเนินการสูงถึง 1,300 ล้านบาท สำหรับ ส.ว.ลากตั้ง 50 คน,หรือเท่ากับต้องใช้งบถึง 26 ล้านบาทต่อ ส.ว.ลากตั้ง 1 คน,คิดค่าแรงแพงเว่อร์ไปหรือเปล่า กกต.??,แม่ลูกจันทร์ มองว่าการสรรหา ส.ว. 50 คน กกต.ใช้งบดำเนินการ 500 ล้านบาทก็น่าจะพอเพียง,เพราะใช้ระบบให้ผู้สมัครเลือกกันเอง,ประชาชนทั่วไปไม่ได้มีส่วนร่วมในกระบวนการลากตั้ง ส.ว.,หรือถ้ามองอีกมุม ในเมื่อรัฐธรรมนูญให้อำนาจ คสช.แต่งตั้ง ส.ว.ทั้ง 250 คน ก็ควรให้ คสช.แต่งตั้ง ส.ว.ทั้งหมด 250 คนพร้อมกันไปเลย,ไม่ต้องเพิ่มกระบวนการสรรหาให้ยุ่งยากเสียเวลาสิ้นเปลืองภาษีประชาชนอีกก้อนโต,เก็บงบ 1,300 ล้านบาทไปแจกของขวัญปีใหม่ได้อีก 2.6 ล้านคน,ประชาชนได้ประโยชน์มากกว่าด้วยซํ้าไป.,แม่ลูกจันทร์
แม่ลูกจันทร์ กระชุ่นเชิญท่านที่ใฝ่ฝันอยากจะเป็น ส.ว.ลากตั้งชุดใหม่โปรดไปยื่นใบสมัครตั้งแต่วันนี้จนถึงวันที่ 30 พฤศจิกายน ผู้ประสงค์เป็น ส.ว.ลากตั้งจะต้องมีคุณสมบัติดังนี้คือ
เลือกตั้ง,ส.ว.ลากตั้ง,คุณสมบัติ ส.ว.,แม่ลูกจันทร์,สำนักข่าวหัวเขียว